Jan Pieter Schotte

Jan Pieter Schotte (1928–2005) var en katolsk kardinal. Han var generalsekretær for Verdenssynoden for biskoper fra 1985 til 2004.
Liv og virke
Prest
Schotte trådte inn i Scheut-misjonærenes orden, og studerte i Leuven og Washington D.C.  Han ble ordinert til prest i Brussel den 3. august 1952. Etter å ha studert kanonisk rett, tjenestegjorde han som viserektor, rektor og professor ved forskjellige seminarer i Belgia og USA (1953–1966).

I 1967, etter å ha blitt utnevnt til generalsekretær for sin orden, kom han til Roma. I løpet av denne tiden var han involvert i sosiale og internasjonale saker og hadde lederstillinger i flere organisasjoner og kommisjoner. Han tjenestegjorde også for Den hellige stol. I 1980 tble han sekretær for Den pavelige kommisjon «Iustitia et Pax». 
Titulærbiskop
Den 20. desember 1983 ble han utnevnt til titulærbiskop av Silli, og ble vigslet til biskop av pave Johannes Paul II den 6. januar 1984. Den 24. april 1985 ble han utnevnt til generalsekretær for bispesynoden og forfremmet til titulærrkebiskop. Ved etableringen av den universelle tilleggspensjonsordningen (ULSA) 14. april 1989 ble han utnevnt til president. 
Kardinal
Ved konsistoriet den 26. november 1994 utnevnte pave Johannes Paul II ham til kardinaldiakon med titulærdiakona San Giuliano dei Fiamminghi.

Han fungerte som generalsekretær for bispesynoden frem til 11. februar 2004. I denne rollen var han blant annet ansvarlig for å organisere de kontinentale synodene for Europa (1991 og 1999), Afrika (1994), Libanon (1995), Amerika (1997), Asia (1998) og Oseania (1998). 

Han ledsaget paven på hans reiser til en rekke land og var medlem av delegasjoner fra Den hellige stol ved diverse internasjonale kongferanser og evenementer. Han var også medlem av flere kongregasjoner i den romerske kurie (for biskoper, for folkenes evangelisering  for helligkåringer og diverse pavelige kommisjoner (for Latin-Amerika, Vatikanstaten, Tribunalet for den apostoliske signatura og forvaltningen av Den apostoliske stols gods).

Kardinal Jan Schotte døde 10. januar 2005 på Gemelli-sykehuset i Roma. Han ble gravlagt i sin titulærkirke, San Giuliano dei Fiamminghi. Pave Johannes Paul II holdt prekenen ved begravelsen – den skulle bli den siste han holdt før også han  døde.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Jan Pieter Schotte (1928–2005) *1984catholic-hierarchy.org schotte, lest 11. mars 2021

Referanser

 Eksterne lenker 
 Biografi på The Cardinals of the Holy Roman Church

Kategori:Belgiske katolske biskoper

Kategori:Belgiske katolske biskoper i den romerske kurie
Kategori:Linjen Rebiba
Kategori:Belgiske kardinaler
Kategori:Belgiske scheutmisjonærer
Kategori:Personer fra distriktet Kortrijk